סיפור נישואים

סיפור נישואים (באנגלית: Marriage Story) הוא סרט דרמה קומית אמריקאי שנכתב ובוים על ידי הבמאי נוח באומבך. בסרט מככבים סקרלט ג'והנסון ואדם דרייבר כזוג נשוי שעובר הליך גירושין. הסרט עלה לאקרנים בבכורה עולמית בפסטיבל הסרטים של ונציה ב-29 באוגוסט 2019, ויצא לאקרנים בבתי קולנוע נבחרים ב-6 בנובמבר 2019, ועלה לשירותי הזרמת המדיה של נטפליקס ב-6 בדצמבר 2019. הסרט זכה לשבחי הביקורת, בעיקר בזכות התסריט והבימוי של באומבאך, כמו גם על הופעותיהם של השחקנים (ובמיוחד אלו של ג'והנסון, דרייבר ודרן), והפסקול המוזיקלי. הסרט נבחר הן על ידי המועצה הארצית לביקורת והן ב"מגזין טיים" לאחד מעשרת הסרטים הטובים של השנה. צ'ארלי ברבר הוא במאי תיאטרון מצליח בעיר ניו יורק, שחברת התיאטרון שלו מפיקה מחזה בכיכובה של אשתו, ניקול, שחקנית סרטי נעורים לשעבר. חרף אהבתם זה לזה, בני הזוג נתקלים בבעיות בזוגיות ונפגשים עם מגשר, שמציע לשניים לרשום את הדברים אותם הם אוהבים אחד בשנייה. ניקול נבוכה מכדי לקרוא את שלה בקול והשניים מחליטים לוותר על הגישור. לניקול מוצע תפקיד ראשי בפיילוט טלוויזיוני בלוס אנג'לס, והיא מחליטה לעבור באופן זמני לגור עם אמה במערב הוליווד, ולקחת את בנם המשותף, הנרי, איתה; צ'ארלי בוחר להישאר בניו יורק, שכן המחזה נמצא בתהליך עיבוד לתיאטראות ברודוויי. אף על פי שבני הזוג הסכימו להיפרד מתוך הסכמה הדדית ולוותר על עורכי דין, ניקול שוכרת את עורכת הדין נורה פאנשו, המפצירה בה ללכת לבית המשפט. כאשר הוא טס ללוס אנג'לס לבקר את משפחתו, מוגשים לו מסמכי גירושין, בין היתר גם בעקבות בגידתו של צ'ארלי בה עם אישה שעבד איתה. צ'ארלי נפגש לראשונה עם ג'יי מרוטה, עורך דין נלהב ויקר, המפציר בצ'רלי להילחם, אך הוא מחליט במקום זאת לשכור את ברט שפיץ, עורך דין לענייני משפחה בדימוס, שמעדיף לנקוט בגישה מפויסת יותר. בעזרתו של ברט, צ'ארלי שוכר דירה בלוס אנג'לס כדי להיות קרוב יותר לבנו ולחזק את תיק המשמורת שלו. צ'ארלי מבקש להימנע מללכת לבית המשפט, ולכן ברט קובע פגישה עם נורה וניקול. במהלך הפגישה, נורה טוענת שצ'ארלי סירב לכבד את רצונותיה של ניקול לחזור ללוס אנג'לס, וכי הנרי יעדיף להישאר עם אמו מאשר לטוס הלוך ושוב בין החופים. בשיחה פרטית בין השניים, ברט מייעץ לצ'ארלי לוותר על תושבותו בניו יורק, אך צ'ארלי המתוסכל מסרב ומחליט לפטר אותו. צ'ארלי זוכה במענק למלגת מקארתור ומשתמש בתשלום הראשון על מנת להעסיק את ג'יי כעורך דינו. התיק עובר לבית המשפט, שם נורה וג'יי מתווכחים באגרסיביות מטעם לקוחותיהם ומנסים לצייר את שני הצדדים באור שלילי. נורה מדגישה את ניאופו של צ'ארלי ואת ריחוקו הרגשי מניקול, בעוד ג'יי מגזים בהרגלי השתייה של ניקול כאלכוהוליזם. בינתיים, צ'ארלי וניקול שומרים על קשר ידידותי מחוץ לבית המשפט ומבלים זמן עם הנרי. ניקול מנסה לדבר עם צ'ארלי ללא עורכי הדין. הדיון הידידותי שמתקיים בדירתו של צ'ארלי נהפך לוויכוח מר בו ניקול טוענת שלא אכפת לו ממנה וצ'ארלי מכה בקיר ומייחל למותה. לאחר מכן הוא נשבר מתוך בושה ומתנצל בפניה; וניקול מנחמת אותו. זמן קצר לאחר מכן, בני הזוג מסכימים להנמיך את דרישותיהם ולהגיע להסכמה שווה לסיים את הגירושין, אם כי נורה מנהלת משא ומתן על תנאים מעט טובים יותר לניקול. שנה לאחר מכן, מחזהו של צ'רלי מצליח בברודוויי בזמן שהפיילוט של ניקול (שגם בוים על ידיה) מועמד למספר פרסים. צ'ארלי מודיע לניקול שהוא לקח משרה לשנה באוניברסיטת קליפורניה בלוס אנג'לס והוא יתגורר בלוס אנג'לס באופן מלא על מנת להיות קרוב יותר להנרי. מאוחר יותר הוא מגלה שהנרי קורא את רשימת הדברים של ניקול שהיא אוהבת בצ'ארלי. הנרי מבקש מצ'ארלי לקרוא אותו בקול רם, וצ'ארלי עושה זאת ומתחיל להתרגש בעוד ניקול צופה בשניים מרחוק. באותו לילה, ניקול מציעה לתת לצ'ארלי לקחת את הנרי לביתו אף על פי שזה הלילה שלה איתו. כשצ'ארלי יוצא למכוניתו כשהוא נושא את הנרי הישן, ניקול רצה לעברו, קושרת את הנעל של צ'ארלי ונפרדת. סקרלט ג'והנסון - ניקול ברבר אדם דרייבר - צ'ארלי ברבר אזי רוברטסון - הנרי ברבר לורה דרן - נורה פאנשו אלן אלדה - ברט שפיץ ריי ליוטה - ג'יי מרוטה ג'ולי הגרטי - סנדרה מריט ובר - קייסי מארק או'בריאן - קרטר מת'יו שיר - טרי ברוק בלום - מרי אן קייל בורנהיימר - טד מיקי סאמנר - בת' לוקאס נף - פבלו וואלאס שון - פרנק מרתה קלי - השמאית הרעיון לסרט הגיע לראשונה לבאומבך בשנת 2016, במהלך תהליכי גמר ההפקה של סרט "סיפורי מאירוביץ". באומבך החל לעשות מחקר בנושא ונפגש עם השחקן אדם דרייבר שכבר השתתף בשלושה מסרטיו על מנת לדון בליהוקו לסרט. בנובמבר 2017 הוכרז כי דרייבר, סקרלט ג'והנסון, לורה דרן, מריט ובר ואזי רוברטסון לוהקו לסרט. דייוויד היימן הפיק את הסרט באמצעות חברת ההפקות שלו, "Heyday Films", ונטפליקס הסכימה להפיק ולהפיץ את הסרט. במרץ 2018, קייל בורנהיימר הצטרף לצוות השחקנים של הסרט, וביוני 2018, הוכרז כי ריי ליוטה הצטרף לצוות השחקנים. צילומי הסרט החלו ב-15 בינואר 2018 ונמשכו במשך 47 יום עד לאפריל 2018, והתקיימו בניו יורק ובלוס אנג'לס. באומרו על כתיבת הסרט בעקבות גירושיו מהשחקנית ג'ניפר ג'ייסון לי, כמו גם על גירושי הוריו, אמר באומבאך: יש לי קשר אמיתי לנושא... [אבל] הייתי גם בתקופה בחיי שרבים מחבריי התגרשו. ראיתי את הסרט כהזדמנות לעשות משהו יותר מרחיב, אז חקרתי רבות. ראיינתי חברים רבים שלי, וחברים של חברים, ואז גם עורכי דין, שופטים, ויועצי זוגיות. בעקבות עליית הסרט לאקרנים, באומבך ציין כי הוא הראה לגרושתו את התסריט, ולאחר מכן גם הסרט זמן קצר לפני עלייתו לאקרנים, ושהיא ממש אהבה את הסרט. הסרט הוקרן בבכורה עולמית בפסטיבל הסרטים של ונציה ב-29 באוגוסט 2019. הסרט הוקרן גם בפסטיבל הסרטים בטלוריד ב-31 באוגוסט 2019, פסטיבל הסרטים הבינלאומי בטורונטו ב-8 בספטמבר 2019, בפסטיבל הקולנוע של ניו יורק ב-4 באוקטובר 2019, ובפסטיבל הסרטים של לונדון ב-6 באוקטובר 2019. הסרט עלה לאקרנים במהדורה מוגבלת בבתי קולנוע נבחרים ברחבי אמריקה ב-6 בנובמבר 2019 לפני לפני שהוא עתיד לעלות לשירות הזרמת המדיה של נטפליקס ב-6 בדצמבר 2019. באתר הביקורות "Rotten Tomatoes" הסרט קיבל את הציון 97% על סמך 205 ביקורות, עם דירוג ממוצע של 9.11/10. הקונצנזוס של האתר כתב כי "כשהוא מביא איחוד שמתפצל בחמלה ובחן רב, סיפור נישואים העוצמתי הוא בין מיטב יצירותיו של הבמאי נוח באומבך." אתר הביקורות "Metacritic" נתן לסרט ציון משוקלל של 94 מתוך 100 על סמך 47 ביקורות, דבר המצביע על "שבחים אוניברסליים". אוון גלייברמן מ"וראייטי" כתב: "[סרט ש]בבת אחת מצחיק, נוקב ומסעיר, שנבנה סביב שני מופעי בראווה של חדות ואנושיות מדהימה. זו יצירתו של אמן קולנוע גדול, כזה שמראה שהוא יכול לתפוס את החיים על כל הפרטים הרגשיים ומורכבותם - ובמהלך, נאמר אמירה נוקבת על אופן פעולתה של החברה שלנו כעת." אלונסו דוראלדה מ-"TheWrap" שיבח את ביצועיהם של השחקנים ואת תסריטו של באומבאך, באומרו "יש שתוהים אם באומבאך השאיר אזכורים לקרמר נגד קרמר או שניים לדרך על הרצפה בחדר העריכה, אך כך או כך, סיפור נישואים הוא סרט שראוי שיוזכר בחברתם. הוא הרסני, חיוני ועתיד לזכור אותו זמן רב לאחר סיום עונת הפרסים הנוכחית." ברשימה השנתית ל"עשרת הביצועים הטובים ביותר לשנת 2019" שנכתבה על ידי סטפני זכארק עבור מגזין "טיים" ביצועיו של דרייבר צוינו בתור הביצועים השלישיים הטובים ביותר לשנת 2019. מדיה וקבצים בנושא סיפור נישואים בוויקישיתוף סיפור נישואים, ברשת החברתית פייסבוק סיפור נישואים, ברשת החברתית אקס (טוויטר) סיפור נישואים, ברשת החברתית אינסטגרם "סיפור נישואים", במסד הנתונים הקולנועיים IMDb (באנגלית) "סיפור נישואים", באתר נטפליקס "סיפור נישואים", באתר AllMovie (באנגלית) "סיפור נישואים", באתר Rotten Tomatoes (באנגלית) "סיפור נישואים", באתר Metacritic (באנגלית) "סיפור נישואים", באתר אידיבי "סיפור נישואים", במסד הנתונים הקולנועיים KinoPoisk (ברוסית) אורי קליין, הצצה לגירושים של נואה באומבך וג'ניפר ג'ייסון לי, באתר הארץ, 26 בנובמבר 2019 עופרה עופר אורן, מה קורה לאהבה אמיתית, בבלוג "סופרת ספרים", 18 בדצמבר 2019 "סיפור נישואים", ביקורת על הסרט באתר "עין הדג" אבנר שביט‏, תמונות מחיי גירושים, באתר וואלה, 29 בנובמבר 2019 תומר קמרלינג, ‏היה רע לתפארת, באתר ‏מאקו‏, 28 בנובמבר 2019 יאיר רוה, חורבן בית שני: הסרט "סיפור נישואים" יפה ושובר לב, באתר כלכליסט, 27 בנובמבר 2019 יעל שוב, "סיפור נישואים": נטפליקס עולה לליגה של הגדולים, הפעם באמת, באתר Time Out, ‏28 בנובמבר 2019 "Randy Newman Scoring Noah Baumbach's Next Feature - Film Music Reporter". Film Music Reporter. July 17, 2019. Archived from the original on July 18, 2019. Retrieved July 18, 2019. "Marriage Story". Toronto International Film Festival. Archived from the original on July 23, 2019. Retrieved July 23, 2019. Ford, Rebecca (November 5, 2019). "Making of 'Marriage Story': How Noah Baumbach Crafted His "Love Story About Divorce"". The Hollywood Reporter. Retrieved November 26, 2019. Brueggemann, Tom (November 24, 2019). "'Dark Waters' Leads Tepid Arthouse Openers at Crowded Box Office". IndieWire. Retrieved November 24, 2019. "National Board of Review 2019: 'The Irishman' Wins Best Film, Adam Sandler Named Best Actor". National Board of Review. December 3, 2019. Retrieved December 3, 2019. Zacharek, Stephanie (November 25, 2019). "The 10 Best Movies of 2019". Time. Retrieved December 3, 2019. Kroll, Justin (November 17, 2017). "Noah Baumbach Casts Adam Driver, Scarlett Johansson, Laura Dern in Next Film". Variety. Archived from the original on February 9, 2018. Retrieved February 13, 2018. "Adam Driver, Scarlett Johansson, Laura Dern to star in Noah Baumbach's Next Movie". Tracking-Board.com. November 17, 2018. Archived from the original on January 9, 2018. Retrieved February 13, 2018. "Untitled Noah Baumbach Project". Backstage.com. Archived from the original on February 13, 2018. Retrieved February 13, 2018. Andreeva, Nellie (March 12, 2018). "'Steps': Kyle Bornheimer To Star In ABC Comedy Pilot". Deadline Hollywood. Archived from the original on June 12, 2018. Retrieved June 12, 2018. Guerrasio, Jason (June 12, 2018). "Ray Liotta on working with Jennifer Lopez, why he's only been in one Scorsese movie, and not believing the Woody Allen sexual misconduct allegations". Business Insider. Archived from the original on June 12, 2018. Retrieved June 12, 2018. Welch, Rebecca (January 10, 2018). "Laura Dern + More Join Secret Netflix Project". Backstage.com. Archived from the original on February 13, 2018. Retrieved February 13, 2018. "'Marriage Story' Was Personal for Noah Baumbach & Tells a More "Expansive" Tale of the Pain of Divorce — Venice". Archived from the original on August 29, 2019. Retrieved September 2, 2019. Fernandez, Alexia (November 19, 2019). "Noah Baumbach Says Ex-Wife Jennifer Jason Leigh Likes His Divorce Drama Marriage Story 'a Lot'". People. Retrieved November 19, 2019. Anderson, Ariston (July 25, 2019). "Venice Film Festival Unveils Lineup (Updating Live)". The Hollywood Reporter. Archived from the original on July 25, 2019. Retrieved July 25, 2019. Hammond, Pete (August 29, 2019). "Telluride Film Festival: 'Ford V Ferrari', 'Judy', 'Motherless Brooklyn', Weinstein-Inspired Drama 'The Assistant' Among Premieres Headed To 46th Edition – Full List". Deadline Hollywood. Retrieved August 29, 2019. Lang, Brent (July 23, 2019). "Toronto Film Festival: 'Joker,' 'Ford v Ferrari,' 'Hustlers' Among Big Premieres". Variety. Archived from the original on July 23, 2019. Retrieved July 23, 2019. Fleming Jr, Mike (July 30, 2019). "Noah Baumbach-Directed 'Marriage Story' Set As New York Film Festival Centerpiece". Deadline Hollywood. Archived from the original on July 30, 2019. Retrieved July 30, 2019. "Marriage Story". BFI London Film Festival. Retrieved August 29, 2019. Mitchell, Robert (August 29, 2019). "'Jojo Rabbit,' 'The Aeronauts,' Netflix Titles Feature in London Film Festival Lineup". Variety. Archived from the original on August 29, 2019. Retrieved August 29, 2019. McClintock, Pamela (August 27, 2019). "Netflix Dates 'Marriage Story,' 'Laundromat' and Other Fall Award Films". The Hollywood Reporter. Archived from the original on August 27, 2019. Retrieved August 27, 2019. "Marriage Story (2019)". Rotten Tomatoes. Fandango. Archived from the original on September 20, 2019. Retrieved November 27, 2019. "Marriage Story Reviews". Metacritic. CBS Interactive. Retrieved December 4, 2019. Gleiberman, Owen (August 29, 2019). "Venice Film Review: 'Marriage Story'". Variety (magazine). Archived from the original on September 5, 2019. Retrieved September 9, 2019. Durande, Alonso (August 29, 2019). "'Marriage Story' Film Review: Scarlett Johansson and Adam Driver Break Apart in Noah Baumbach's Devastating Drama". TheWrap. Archived from the original on August 31, 2019. Retrieved September 9, 2019. Zacharek, Stephanie (November 26, 2019). "The 10 Best Movie Performances of 2019". Time. Retrieved November 28, 2019.